KIRJALLINEN KYSYMYS E-0937/00 esittäjä(t): Bernard Poignant (PSE) komissiolle. Jäsenvaltioiden menettelytavat Euroopan aluekehitysrahaston varojen jakamiseksi.



Virallinen lehti nro 053 E , 20/02/2001 s. 0043 - 0044



KIRJALLINEN KYSYMYS E-0937/00 esittäjä(t): Bernard Poignant (PSE) komissiolle (29. maaliskuuta 2000) Aihe: Jäsenvaltioiden menettelytavat Euroopan aluekehitysrahaston varojen jakamiseksi Saadakseen yhteisrahoitusta rakennerahastoista Euroopan unionin jäsenvaltiot esittävät asiaa koskevat asiakirjat komissiolle neuvoteltuaan ensin toimivaltaisten paikallisten viranomaisten kanssa. Näiden asiakirjojen tulee olla alueellisten yhtenäisten ohjelma-asiakirjojen (single programming document) vaatimusten mukaisia, jonka jälkeen komissio hyväksyy ne. Tällä menettelyllä komissio painottaa koordinointi- ja kumppanuusperiaatteita, joihin yhteisön aluepolitiikka osittain perustuu. Yksi tärkeä tekijä Euroopan unionin roolin tunnustamisessa alueidensa kehittäjänä on varainhoidon avoimuus. Tämä avoimuus näkyy käytännössä rakennerahastoja koskevan vuosittaisen kertomuksen julkaisemisena, tavoitteittain jaotellun taseen laatimisena ja säännöllisenä Inforegio-tiedotteeen julkaisemisena. Tiedon puute jäsenvaltioiden sisäisistä menettelytavoista varojen jakamiseksi eri kelpoisuusalueille ja rahastojen hoitamiseksi voi kuitenkin aiheuttaa ongelmia arvioitaessa yhteisön aluepolitiikkaa kokonaisuutena. On käynyt välttämättömäksi laatia ja julkaista asiakirja, johon kerätään jäsenvaltioiden sisäiset menettelytavat kelpoisuusalueiden määrittämiseksi sekä rakennerahastojen varojen hoitamiseksi ja jakamiseksi Euroopan unionissa. Voivatko Euroopan parlamentin jäsenet saada käyttöönsä tällaisen jäsenvaltioiden käyttämien menettelytapojen tuntemisen ja vertailemisen kannalta välttämättömän asiakirjan, jotta voitaisiin lisätä kansalaisten tietoisuutta rakennerahastojen eduista? Michel Barnier'n komission puolesta antama vastaus (22. toukokuuta 2000) Aikanaan ilmestyvässä vuoden 1999 rakennerahastoja koskevassa vuosikertomuksessa esitetään millä tavoin komissio on jakanut myönnetyt määrärahat jäsenvaltioiden kesken eri rakennerahastojen tavoitteille kaudelle 20002006 rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 7 artiklan mukaisesti. Lisäksi komission ilmoitus, joka koskee rakennerahastojen yleisiä säännöksiä koskevan asetuksen 7 artiklaa, on liitetty yleisten asiain neuvoston pöytäkirjaan, jossa kyseinen asetus hyväksyttiin parlamentin lausunnon mukaisesti. Tämän ilmoituksen teksti on lähetetty suoraan arvoisalle parlamentin jäsenelle ja parlamentin pääsihteeristölle. Neuvoston asetuksessa (EY) N:o 1260/1999 komissiolle ei anneta toimivaltaa jakaa määrärahoja saman jäsenvaltion tavoitteeseen 1 tai tavoitteeseen 2 kuuluvien alueiden kesken. Komissio on lähettänyt kuitenkin kaikille jäsenvaltioille selvennykseksi ehdotukset mainittujen tavoitteiden määrärahojen jakamisesta kyseisten alueiden kesken. Nämä ehdotukset perustuvat komission käyttämiin menetelmiin jakaa kummankin tavoitteen määrärahat jäsenvaltioiden kesken. Rakennerahastojen tavoitteen 1 mukaisten tukikelpoisten alueiden luettelosta ohjelmakaudeksi 20002006 on tehty 1. heinäkuuta komission päätös(2). Komissio on vahvistanut tavoitteen 2 osalta 1. heinäkuuta 1999 jokaisen kyseisen jäsenvaltion tukikelpoisen asukasluvun enimmäismäärän(3). Nämä enimmäismäärät on määritelty neuvoston pöytäkirjaan liittyvässä yhteisessä komission julistuksessa kuvatuissa yksityiskohtaisissa säännöissä, jotka esitetään jäljempänä. Tämän komission päätöksen seurauksena jokaista jäsenvaltiota pyydettiin ehdottamaan komissiolle luettelo tukikelpoisista alueista, jotka täyttävät seuraavat edellytykset: tukikelpoisiksi ehdotettujen alueiden väestön osuus ei saa olla suurempi kuin komission vahvistama kohdeväestön enimmäismäärä kyseisen jäsenvaltion osalta; ehdotettujen alueiden on täytettävä rakennerahastoja koskevista yleisistä säännöksistä annetun asetuksen 4 artiklan jossakin 59 kohdassa esitetyt tukikelpoisuuden edellytykset; kun se on asiallisesti mahdollista, niin kutsutuilla yhteisön tukikelpoisuusedellytykset täyttävillä alueilla on oltava vähintään 50 prosenttia jäsenvaltion tavoitteen 2 kohdeväestöstä. Rakennerahastoja koskevista yleisistä säännöksistä annetussa asetuksessa säädetään itse asiassa kahdesta tavoitteen 2 tukikelpoisuusperusteiden luokasta. Mainitun asetuksen 4 artiklan 5 ja 6 kohdassa esitetyt niin kutsutut yhteisön edellytykset perustuvat Eurostatilta saatuihin tietoihin. Kaikkien jäsenvaltioiden osalta on käytetty samoja tilastotietoja, jotta niitä kohdeltaisiin tasapuolisesti. Nämä tiedot on toimitettu 23. kesäkuuta 1999 kaikille niille jäsenvaltioille, joita tavoite 2 koskee. Komissio toimittaa nämä tiedot suoraan arvoisalle parlamentin jäsenelle ja parlamentin pääsihteeristölle. Niin kutsutut kansalliset perusteet on esitetty yleisasetuksen 4 artiklan 79 kohdassa. Nämä perusteet pohjautuvat jokaisen jäsenvaltion omiin tilastotietoihin. Laatiakseen kaikkia jäsenvaltioita koskevan yhteisen esityksen komissio on laatinut vakiomuotoiset taulukot tavoitteen 2 aluejakoa koskevien ehdotusten esittämiseksi. Kaikki jäsenvaltiot, joita asia koskee, ovat käyttäneet näitä taulukoita. Ne ovat lupautuneet komissiolle varmistamaan erityisesti kuinka suuri osa ehdotetuista alueista oli todella tukea eniten tarvitsevia alueita. Komissio lähettää jäljennöksen näistä taulukoista suoraan arvoisalle parlamentin jäsenelle ja parlamentin pääsihteeristölle. (1) EYVL L 161, 26.6.1999. (2) Komission päätös 1999/502/EY, tehty 1. heinäkuuta 1999, rakennerahastojen tavoite n:o 1 -alueiden luettelosta kaudeksi 20002006. EYVL L 194, 27.7.1999. (3) Komission päätös 1999/503/EY, tehty 1. heinäkuuta 1999, rakennerahastojen tavoitteen n:o 2 mukaisen kohdeväestön enimmäismäärän vahvistamisesta jäsenvaltioittain kaudeksi 20002006. EYVL L 194, 27.7.1999.